Document ID: 32005D0469

KOMISSION PÄÄTÖS,
tehty 24 päivänä kesäkuuta 2005,
päätöksen 2004/614/EY muuttamisesta kolmannen kerran siltä osin kuin on kyse lintuinfluenssaan liittyvien suojatoimenpiteiden soveltamisajasta Etelä-Afrikassa
(tiedoksiannettu numerolla K(2005) 1863)
(ETA:n kannalta merkityksellinen teksti)
(2005/469/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Komissio hyväksyi Etelä-Afrikan tasavallassa esiintyvään erittäin patogeeniseen lintuinfluenssaan liittyvistä suojatoimenpiteistä 24 päivänä elokuuta 2004 tekemällään päätöksellä 2004/614/EY (3) lintuinfluenssaan liittyviä suojatoimenpiteitä sileälastaisten lintujen parvissa Etelä-Afrikassa.
(2)
Komissio sai joulukuussa 2004 Etelä-Afrikalta tiedon, jonka mukaan tautitilanne sileälastaisten lintujen parvissa oli parantunut. Komissio ei kuitenkaan voinut tämän tiedon perusteella tehdä päätelmää, jonka mukaan tauti olisi ollut tosiasiallisesti hallinnassa. Etelä-Afrikalta ei ole saatu lisätietoja, ja nykyinen tautitilanne vaikuttaa epäselvältä.
(3)
Näissä olosuhteissa on aiheellista jatkaa päätöksen 2004/614/EY soveltamista edelleen kuudella kuukaudella. Kyseistä päätöstä voidaan kuitenkin tarkistaa ennen kuuden kuukauden jakson päättymistä riippuen Etelä-Afrikan mahdollisesti toimittamista lisätiedoista.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/614/EY 7 artiklassa oleva päivämäärä ”30 päivään kesäkuuta 2005” päivämäärällä ”31 päivään joulukuuta 2005”.
2 artikla
Tämä päätös on osoitettu kaikille jäsenvaltioille.
Tehty Brysselissä 24 päivänä kesäkuuta 2005.

Labels: 17
20
3
6
18